**Phonics c to d** เป้าหมาย: นักเรียนสามารถอ่านออกเสียง phonics ของอักษร c, d และเขียนอักษรตัวพิมพ์เล็กของตัว c, d ได้ ในบทเรียนนี้จะมีนิทาน เพลงประจำบท ท่าประกอบของเสียงอักษรแต่ละตัว พร้อมเรียนรู้คำศัพท์ง่ายๆที่ขึ้นต้นด้วยตัวอักษร c, d ได้ **สัปดาห์: Day 1:** ทบทวน phonics a, b เรียนรู้เสียง phonics และท่าทางของตัวอักษร c โดยการฟังนิทาน ร้องเพลงประจำบทพร้อมแสดงท่าทางประกอบ เรียนรู้ชื่อตัวอักษรและทิศทางการเขียนตัวอักษร **Day 2:** เรียนรู้คำศัพท์ที่ขึ้นต้นด้วยตัวอักษร c โดยการฝึกออกเสียงคำศัพท์ต่าง ๆ และแสดงท่าทางประกอบคำศัพท์ตามจินตนาการ พร้อมทำใบงานเขียนตัวอักษร c แล้วระบายสีให้สวยงาม **Day 3:** เรียนรู้เสียง phonics และท่าทางของตัวอักษร d โดยการฟังนิทานการร้องเพลงประจำบทพร้อมแสดงท่าทางประกอบ เรียนรู้ชื่อตัวอักษรและทิศทางการเขียนตัวอักษร **Day 4:** เรียนรู้คำศัพท์ที่ขึ้นต้นด้วยตัวอักษร d โดยการฝึกออกเสียงคำศัพท์ต่าง ๆ และแสดงท่าทางประกอบคำศัพท์ตามจินตนาการ นักเรียนทำใบงานเขียนตัวอักษรdแล้วระบายสีให้สวยงาม **Day 5:** ทบทวนและประเมินผล ทบทวนท่าทาง เพลงประจำบท ทิศทางการเขียนตัวอักษร c, d ออกเสียงคำศัพท์ต่าง ๆ และแสดงท่าทางประกอบคำศัพท์ ที่ได้ยินและทำใบงานเติมตัวอักษรที่หายไปให้ถูกต้องสมบูรณ์

**Day 1** ทบทวน phonics a, b เรียนรู้เสียง phonics และท่าทางของตัวอักษร d โดยการฟังนิทาน ร้องเพลงประจำบท พร้อมแสดงท่าทางประกอบ เรียนรู้ชื่อตัวอักษรและทิศทางการเขียนตัวอักษร

**Warm up:** ครูเปิดวิดีโอทบทวนตัวอักษร a และ b

**Story:** ครูกดวิดีโอนิทานตัว c ให้นักเรียนดูและฟังอย่างตั้งใจ 1 รอบ ครูถามนักเรียนว่า เห็นอะไรบ้างในนิทาน ไฟล์นิทานตัว c (สำหรับครูเปิดเพื่อเล่าด้วยตนเอง)

“ในช่วงฤดูร้อนปิดเทอมใหญ่ เคน หนุ่มน้อยผู้ที่ชอบท่องเที่ยวและผจญภัย ซึ่งวันนี้เคนตั้งใจว่าจะออกไปเที่ยวรอบเมือง เคนตื่นแต่เช้าอาบน้ำ แต่งตัว ทานอาหารเช้า เคน คิดว่าอากาศคงร้อนจึงใส่หมวก cap สีน้ำเงินและเสื้อกันแแดดไปด้วย เคน เดินมาได้ครึ่งทาง รู้สึกเหนื่อยจึงเดินเข้าไปในร้านอาหาร ในร้านมีเจ้าแมว cat สีน้ำตาลขาว ขนปุย ออกมาต้อนรับด้วย ทำเสียงเมี๊ยวๆๆ เคนสั่งน้ำมะพร้าว coconut น้ำหอมดื่มเย็นชื่นใจ ในระหว่างนั้น มีหญิงสาว ที่กำลังฝึกเต้นรำ ในมือถือคาสเซเนส เต้นรำสวยงามมาก เจ้าแมวเหมียวก็มองดูหญิงสาวเต้นรำ และได้ยินเสียงของคาสเซเนส กระทบกันเป็นเสียง c/c/c/”

**Action and Song:** ครูทบทวนและชวนนักเรียนทำท่าทางของตัวอักษร c 2 รอบ ครูกดเล่นวิดีโอท่าทางให้นักเรียนดู 2 รอบและเปิดเพลงให้นักเรียนฟัง พร้อมทำท่าทางประกอบ เนื้อเพลง Phonic c We are clicking castanets, /c/-/c/-/c/ We are clicking castanets, /c/-/c/-/c/ We are clicking castanets, clicking castanets, We are clicking castanets, /c/-/c/-/c/  **Letter and Sound:** ครูเล่นวิดีโอการออกเสียงตัวอักษร ให้นักเรียนดูปากและออกเสียงตาม จากนั้นเล่นเสียง ที่ตัวอักษรให้นักเรียนฟัง พร้อมทำท่าทางประกอบตัวอักษร 3 ครั้ง **How to write:** ครูเล่นวิดีโอการเขียนตัวอักษร c ให้นักเรียนดู 2 ครั้ง พานักเรียนเขียนตัวอักษร โดยใช้นิ้วชี้เขียนกลางอากาศ เขียนตามลูกศรหมายเลข 1 และ 2 ตามลำดับ 2 ครั้ง พร้อมบอกเสียงของตัวอักษร จากนั้นพานักเรียนเขียนตัวอักษร โดยให้นักเรียนเขียนบนพื้นกระเบื้อง แล้วเขียนตามลูกศร 2 ครั้ง พร้อมบอกเสียงของตัวอักษร **Repeat:** ครูถามนักเรียนด้วยคำถาม What letter is this ?, What sound is this ? และพานักเรียนร้องเพลง พร้อมทำท่างประกอบ

**Day 2** เรียนรู้คำศัพท์ที่ขึ้นต้นด้วยตัวอักษร c โดยการฝึกออกเสียงคำศัพท์ต่าง ๆ และแสดงท่าทางประกอบคำศัพท์ ตามจินตนาการ พร้อมทำใบงานเขียนตัวอักษร c แล้วระบายสีให้สวยงาม **Warm up:** ครูเปิดวิดีโอเพลงเพื่อเตรียมความพร้อมสำหรับนักเรียน ครูให้นักเรียนร้องเพลงตามวิดีโอ พร้อมกับทำท่างประกอบ **Repeat:** ครูถามนักเรียนด้วยคำถาม What letter is this ?, What sound is this ? และพานักเรียนร้องเพลง พร้อมทำท่างประกอบ

**Vocabulary:** ครูแสดงภาพที่ขึ้นด้วยตัวอักษร c เปิดเสียงคำศัพท์ให้นักเรียนฟังและออกเสียงตาม ครูชวนนักเรียน ทำท่าทางของคำศัพท์ -ทำท่าวาดรูปมะพร้าวเเล้วใช้หลอดเจาะน้ำมะพร้าวดูด -ทำท่าใส่หมวกที่ศรีษะของตัวเอง

-ออกเสียงร้องของแมวเมี้ยวๆๆ

**Activity:** ครูเล่นเสียงคำศัพท์ทีละภาพ นักเรียนแสดงท่าทางและออกเสียงคำศัพท์นั้น และครูให้นักเรียนทุกคน มีโอกาสแสดงท่าประกอบคำศัพท์ตามอิสระของนักเรียนเอง **Worksheet:** ครูแจก Phonics c Worksheet01 ให้นักเรียนเขียนตัวอักษรพร้อมระบายสี **Repeat:** ครูถามนักเรียนด้วยคำถาม What letter is this ?, What sound is this ? และพานักเรียนร้องเพลง พร้อมทำท่างประกอบ

**Day 3** เรียนรู้เสียง phonics และท่าทางของตัวอักษร d โดยการฟังนิทาน ร้องเพลงประจำบทพร้อมแสดงท่าทางประกอบ เรียนรู้ชื่อตัวอักษรและทิศทางการเขียนตัวอักษร **Warm up:** ครูเปิดวิดีโอเพลงเพื่อเตรียมความพร้อมสำหรับนักเรียน ครูให้นักเรียนยืนขึ้น พร้อมกับทำท่างประกอบ **Story:** ครูกดวิดีโอนิทานตัว d ให้นักเรียนดูและฟังอย่างตั้งใจ 1 รอบ ครูถามนักเรียนว่า เห็นอะไรบ้างในนิทาน ไฟล์นิทาน d (สำหรับครูเปิดเพื่อเล่าด้วยตนเอง)

“ในบ้านหลังหนึ่ง โดมเลี้ยงสุนัข dog ตัวใหญ่สีน้ำตาลหนึ่งตัว ชื่อว่า โดโด้ โดโด้เป็นสุนัขที่ชอบนอนและเฝ้าบ้านเก่งมาก คุณแม่และโดมกลับมาจากตลาดไปซื้ออาหาร โดมรู้สึกหิวจึงไปขอทุเรียน durian ที่คุณแม่ซื้อมา ทุเรียนลูกใหญ่มาก โดมกินได้แค่ครึ่งลูกก็อิ่มแล้ว เจ้าโดโด้ไม่ชอบทุเรียน มันจึงเห่าเสียงดัง โฮ่ง ๆ จนทำให้โดมนึกได้ว่า โดมมีของเล่นชิ้นใหม่อยากให้โดโด้ดูมันคืออะไรน่า? โดมวิ่งไปที่ห้อง พร้อมกับกลอง drum ตัวใหม่ โดมเดินไปรอบ ๆ ห้อง พร้อมกับตีกลอง โดมสนุกและมีความสุขที่ได้ตีกลอง เด็กๆ มาตีกลองพร้อมกับโดมดีกว่า พร้อมออกเสียงว่า d/d/d/” **Action and Song:** ครูทบทวนและชวนนักเรียนทำท่าทางของตัวอักษร d 2 รอบ ครูกดเล่นวิดีโอท่าทางให้นักเรียนดู 2 รอบ และเล่นเพลงให้นักเรียนฟัง พร้อมทำท่าทางประกอบ

เนื้อเพลง Phonic d

See me play on my drum.

Playing drums is lots of fun

with a /d/ – /d/ -/d/ -/d/

/d/ -/d/ -/d/ -/d/ -/d/ –

See me play upon my drum! **Letter and Sound:** ครูเล่นวิดีโอการออกเสียงตัวอักษรให้นักเรียนดูปากและออกเสียงตาม จากนั้นเล่นเสียง ที่ตัวอักษรให้นักเรียนฟัง พร้อมทำท่าทางประกอบตัวอักษร 3 ครั้ง **How to write:** ครูเล่นวิดีโอการเขียนตัวอักษร ให้นักเรียนดู 2 ครั้ง พานักเรียนเขียนตัวอักษร โดยให้นักเรียนใช้นิ้วชี้เขียนกลางอากาศ เขียนตามลูกศรหมายเลข 1 และ 2 ตามลำดับ 2 ครั้ง พร้อมบอกเสียงของตัวอักษร จากนั้น พานักเรียนเขียนตัวอักษร โดยให้นักเรียนเขียนบนพื้นกระเบื้อง แล้วเขียนตามลูกศร 2 ครั้ง พร้อมบอกเสียงของตัวอักษร **Repeat:** ครูถามนักเรียนด้วยคำถาม What letter is this ?, What sound is this ? และพานักเรียนร้องเพลง พร้อมทำท่างประกอบ

**Day 4** เรียนรู้คำศัพท์ที่ขึ้นต้นด้วยตัวอักษร d โดยการฝึกออกเสียงคำศัพท์ต่าง ๆ และแสดงท่าทางประกอบคำศัพท์ ตามจินตนาการ นักเรียนทำใบงานเขียนตัวอักษรแล้วระบายสีให้สวยงาม **Warm up:** ครูเปิดวีดีโอเพลงเตรียมความพร้อมสำหรับนักเรียน ครูให้นักเรียนยืนขึ้นพร้อมกับทำท่าทางประกอบ **Repeat:** ครูถามนักเรียนด้วยคำถาม What letter is this?, What sound is this? และพานักเรียนร้องเพลง พร้อมทำท่างประกอบ **Vocabulary:** ครูแสดงภาพ ที่ขึ้นด้วยตัวอักษร d เล่นเสียงคำศัพท์ให้นักเรียนฟังพร้อมออกเสียงตาม ครูพานักเรียนทำท่าทางประกอบคำศัพท์นั้น **Activity:** ครูเล่นเสียงคำศัพท์ทีละคำ ให้นักเรียนทุกคนแสดงท่าทางของคำศัพท์ที่ได้ยิน จากนั้นครูให้นักเรียนจับคู่ กับเพื่อนที่นั่งอยู่ใกล้กัน ครูเล่นเสียงคำศัพท์นักเรียนแสดงท่าทางของคำศัพท์นั้นเป็นคู่ และสุ่มนักเรียนออกมาแสดง ท่าของคำศัพท์ **Worksheet:** ครูแจก Phonics d Worksheet01 ให้นักเรียนเขียนตัวอักษรพร้อมระบายสี **Repeat:** ครูถามนักเรียนด้วยคำถาม What letter is this ?, What sound is this ? และพานักเรียนร้องเพลง พร้อมทำท่าทางประกอบ

**Day 5** ทบทวนและประเมินผล ทบทวนท่าทาง เพลงประจำบท ทิศทางการเขียนตัวอักษรออกเสียงคำศัพท์ต่าง ๆ และแสดงท่าทางประกอบคำศัพท์ ที่ได้ยินและทำใบงานเติมตัวอักษรที่หายไปให้ถูกต้องสมบูรณ์ **Warm up:** ครูเปิดวิดีโอเพลงเพื่อเตรียมความพร้อมสำหรับนักเรียน ครูให้นักเรียนยืนขึ้น พร้อมกับทำท่างประกอบ ครูเล่นเพลงประจำบท c และ d นักเรียนยืนขึ้นแสดงท่าทางประกอบเพลง **How to write:** ครูเล่นวิดีโอการเขียนตัวอักษร c, d ให้นักเรียนดู 2 ครั้ง พานักเรียนเขียนตัวอักษร โดยให้นักเรียนใช้นิ้วชี้เขียนกลางอากาศ เขียนตามลูกศรหมายเลข 1 และ 2 ตามลำดับ 2 ครั้ง พร้อมบอกเสียงของตัวอักษร จากนั้นพานักเรียนเขียนตัวอักษร โดยให้นักเรียนเขียนตัวอักษรบนพื้นกระเบื้อง แล้วเขียนตามลูกศร 2 ครั้ง พร้อมบอกเสียงของตัวอักษร **Vocabulary :** c, d ครูเลื่อนรูปภาพให้นักเรียนดูและออกเสียงคำศัพท์ตามพร้อมทำท่าทางประกอบคำศัพท์ **Evaluation:** ให้นักเรียนเติมตัวอักษรที่หายไปให้ถูกต้องสมบูรณ์ **Phonics c to d Evaluation** (ตัดแบ่งครึ่งแล้วแจกนักเรียนคนละแผ่น)